**AMPUMARADAN MINIMIJÄRJESTYSSÄÄNTÖ**

Valtioneuvoston asetus ampumaradoista (1307/2015), 2 §.

**AMPUMARADAN NIMI**

***Ampumaradan käyttöajat***

*Ampumaradan käyttöajoista päättää NN ampumaratayhdistys ry:n hallitus noudattaen ympäristöluvan, ampumarataluvan ja erillisten sopimusten ehtoja.*

*Ampumaradalla ampuminen on kielletty (ympäristöluvasta päivät ja kellonajat tähän; omat koko rataa koskevat mahdolliset rajoitukset tähän).*

*Kullakin lajiradalla on ilmoitustaulu, jolle on merkitty kyseisen lajiradan sallitut ampuma-ajat. Sallitut ampuma-ajat löytyvät myös NN-radan kotisivustolta kohdasta ampuma-ajat.*

*Kommentti: Pienellä lajiradalla ympäristöluvan lupamääräys voidaan kopioida tänne.*

***Varomääräykset***

*Radan ympäristöluvan ja ampumarataluvan edellyttämät varomerkit, reittiopasteet, pysäköintimerkit ja aitarakenteet on pidettävä kunnossa.*

*Radalla liikkuvien on tarkasti noudatettava rataopasteissa annettuja ohjeita ja kieltoja. Vain merkittyjä ajo- ja kulkureittejä ja pysäköintipaikkoja saa käyttää. Ratavalleille nousu on ehdottomasti kielletty kaikkina aikoina. Jokainen radalla liikkuja on omalta osaltaan vastuussa turvallisuudesta ja ampumatoiminnan jatkumisesta N-radalla.*

***Siivous ja jätehuolto***

*Rata on ammunnan jälkeen siivottava. Ampumakilpailujen ja harjoitusten aikana kertyvä jäte on lajiteltava radoilla oleviin astioihin. Hylsyt on kerättävä radan hylsyastioihin. Rikkoutuneet taulukehikot kootaan niille osoitettuun paikkaan. Mahdolliset laiteviat ja ratarakenteiden vahingoittuminen on välittömästi ilmoitettava kunkin radan vastuuhenkilölle.*

***Ampumaradan pitäjä***

*Ampumaradan pitäjä ja ampumarataluvan haltija on NN-radan ratayhdistys ry. Yhdistyksen sähköposti on* *toimisto@N-yhdistys.net**; kotisivuston osoite on* [*http://www.N-yhdistys.net*](http://www.N-yhdistys.net) *ja puhelin on +358 nn nnnnn.*

***Ratavastaavan nimi, puhelin ja muu yhteystieto***

*NN-ampumaradan ratavastaava on NN. Hänen puhelinnumeronsa on +358 nn nnnnn ja sähköposti on* *n.n@gmail.com*

***Radan nimen, sijainnin ja ajo-ohjeen esilläpito***

*Ampumaradan nimi, sijainti kartalla ja ajo-ohje radalle on sijoitettava ja pidettävä näkyvillä NN-yhdistyksen kotisivulla. Sijaintitieto on oltava ampumaradalla kaikkien nähtävillä kaikilla radan suorituspaikoilla. (ilmoitustaululla, lajiratojen ilmoitustaululla…)*

***Ratavastaavan oikeudet***

*Ampumaradan käyttäjän on pyydettäessä esitettävä ratavastaavalle selvitys oikeudestaan ampua radalla. Ampumaradan käyttäjän on noudatettava ratavastaavan määräystä keskeyttää turvallisuutta vaarantava, ampumarataluvan tai -ilmoituksen perusteella asetettujen ehtojen tai määräysten taikka järjestyssäännön vastainen toiminta ampumaradalla. Jos ammunnalle on nimetty ammunnan johtaja, on myös hänellä oikeus pyytää selvitys ja keskeyttää toiminta. (Ampumaratalaki 10 § 3)*

***Järjestyssäännön ja valvontaohjeen esilläpito***

*Tämä järjestyssääntö ja sitä täydentävät valvontaohjeen (esim asetuksen 2§:n 2 momentin määrittämät kohdat tai radan ylläpitäjän määräykset) määräykset on sijoitettava N-radan ilmoitustaululle ja lajiratojen ilmoitustaululle.*